Diari Oficial de la Generalitat Valenciana


Sumari del DOGV 5105, del 03-10-2005 (2005/10983)

RESOLUCIÓ de 21 setembre de 2005, de la Conselleria de Sanitat, per la qual s'adjudiquen ajudes per a estudis d'investigació i desenvolupament en Avaluació de Tecnologies Sanitàries, sobre anàlisi d'avanços científics en infermeria.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5105

Data del DOGV
:   03-10-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/10523


Organisme emissor
:   Conselleria de Sanitat

Tipus de document
:   Resolució

RESOLUCIÓ de 21 setembre de 2005, de la Conselleria de Sanitat, per la qual s'adjudiquen ajudes per a estudis d'investigació i desenvolupament en Avaluació de Tecnologies Sanitàries, sobre anàlisi d'avanços científics en infermeria. [2005/X10808]
  
Vist que per Orde de 15 d'abril de 2005, de la Conselleria de Sanitat (DOGV núm. 5.023, de 08.06.2005), es van convocar i es van establir les bases reguladores per a la concessió d'ajudes per a finançar estudis d'investigació i desenvolupaments en Avaluació de Tecnologies Sanitàries, sobre anàlisi d'avanços científics en infermeria
  
Vist que en els pressupostos de la Generalitat Valenciana per a l'exercici 2005, hi ha una dotació de 13.548 euros (tretze mil cinc-cents quaranta-huit euros) en el programa pressupostari 95.79.94.6406.343.84.9 de la Direcció General d'Ordenació, Avaluació i Investigació sanitària, codi de línia T5825000.
  
Vist que les entitats representades pel personal investigador que al final es relacionen, han sol·licitat beques per a finançar accions i projectes d'investigació específics en l'àrea d'Avaluació de Tecnologies Sanitàries i investigació sanitària, en els termes previstos en l'orde de referència.
  
Atesa la normativa de general aplicació, i examinats els projectes d'investigació que versen sobre avaluació de tecnologies sanitàries i investigació sanitària, objecte de la convocatòria.
  
Vista la proposta de la Comissió Avaluadora de les dites ajudes que va avaluar els projectes d'investigació individualitzadament, seguint els criteris de selecció establits en les bases quarta i cinquena de l'orde i que va determinar les prioritats i necessitats per mitjà de la ponderació dels criteris que cal seguir per a la concessió d'ajuda, que s'ha procurat garantir l'eficàcia i eficiència de les actuacions en matèria d'Avaluació de Tecnologies Sanitàries i investigació sanitària i que s'han ajustat les possibles ajudes als recursos previstos per al 2005, resolc sobre els expedients de sol·licitud d'ajudes presentats.
  
Primer
  
Concedir les ajudes per a finançar els projectes d'investigació per al 2005 que es relacionen en l'annex, així com les quantitats, a les entitats representades pel personal investigador, per a contribuir al finançament de projectes d'investigació específics sobre avaluació de tecnologies sanitàries i investigació sanitària, que s'indiquen en l'annex d'esta resolució, per un import total de 13.548 euros (tretze mil cinc-cents quaranta-huit euros)
  
Segon
  
Els beneficiaris de les beques hauran de remetre a la Direcció General d'Ordenació, Avaluació i Investigació sanitària la memòria final del projecte, en la qual s'inclourà una memòria detallada de la investigació, així com un resum, junt amb una relació detallada de les despeses totals fetes, ajustat al model IV que els serà facilitat per la Direcció General d'Ordenació, Avaluació i Investigació sanitària. Així mateix hauran de remetre's les separates de publicacions o comunicacions a congressos, si n'hi haguera. En la publicació de treballs científics, presentació de comunicacions a congressos i reunions científiques, i altres activitats científiques que tinguen lloc com resultat d'una ajuda d'investigació, s'haurà de consignar l'origen del finançament i enviar a la Direcció General d'Ordenació, Avaluació i Investigació sanitària un exemplar de la publicació, amb menció del número d'expedient. Així mateix, es remetrà a la Direcció General d'Ordenació, Avaluació i Investigació sanitària les publicacions que es produïsquen com a conseqüència de l'ajuda, amb posterioritat a la presentació de la memòria
  
Tercer
  
Que es notifique la present resolució a tots els interessats, que exhaurix la via administrativa, i pot interposar-se en contra un recurs contenciós administratiu en el termini de dos mesos comptats des de l'endemà de la notificació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que disposen els articles 109 i 110 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, modificada per Llei 4/99, de 13 de gener, així com els articles 10 i 46 de la Llei 29/98, de 13 de juliol, Reguladora de la Jurisdicció Contenciosa, o qualsevol altre recurs que estime pertinent per a la defensa dels seus interessos.
  
València, 21 de setembre de 2005.- El conseller: Vicente Rambla Momplet.
  
ANNEX
  
Expedient núm.: Ev.Tec - 001/2005
  
Entitat adjudicatària: Escola Universitària d'Infermeria la Fe
  
Títol del projecte: Anàlisi de l'impacte d'intervencions per a la capacitació i ús de mètodes d'EBE: cursos, grups de lectura crítica, mitjançant divulgació documental o mitjançant pàgina web en Internet
  
Investigador responsable: Josepa Montón Campos
  
Ajuda concedida: 10.248 €
  
Expedient núm.: Ev.Tec. 006/2005
  
Entitat adjudicatària: Hospital Sant Joan d'Alacant
  
Títol del projecte: Programa de prevenció d'errors de medicació: impacte d'una intervenció educativa en la millora de l'ús d'analgèsics
  
Investigador responsable: M. Carmen Pardo Hernández
  
Ajuda concedida: 2.500 €
  
Expedient núm.: Ev.Tec - 007/2005
  
Entitat adjudicatària: Hospital Lluís Alcanyís de Xàtiva
  
Títol del projecte: Revisió sistemàtica i anàlisi bibliomètrica de la producció científica sobre l'ambient psicosocial en infermeria
  
Investigador responsable: Rosa Antonio Oriola